Að leysa vanda

Markmiðið með verkefninu er að styrkja félagsfærni nemenda og auka getu þeirra til að setja sig í spor annarra. Nemendur æfast í að nota fjögur þrep til að leysa vanda. Verkefnin koma úr verkefnabókum eftir Sigrúnu Aðalbjarnardóttur og Árnýju Elíasdóttur og kallast þær *Samvera.*

Framkvæmd:

Kennarinn les upp sögu sem inniheldur einhvers konar vinavanda. Nemendur reyna svo að leysa vandann með því að nota fjögur þrep til úrlausna.

Sagan:

Vandi í vináttu

Svana og Þóra hafa verið vinkonur síðan þær voru litlar stelpur. Í skólanum hafa þær alltaf setið hlið við hlið og kemur afar vel saman. Þær eru vanar að hittast á laugardögum og gera eitthvað skemmtilegt, annað hvort úti eða inni.

 Anna er nýflutt í hverfið og er í sama bekk og þær Svana og Þóra. Einn daginn fer Anna að tala við Svönu og Þóru. Svönu líkar strax vel við Önnu en Þóru líkar ekki eins vel við hana. Þegar þær eru á leiðinni heim úr skólanum segir Þóra við Svönu: „Það er laugardagur á morgun. Kemurðu ekki til mín? Ég þarf að tala um dálítið við þig, svona í ró og næði,“ heldur hún áfram. „Ég er líka búin að fá svolítið nýtt sem mig langar að sýna þér.“ „Jú, auðvitað kem ég,“ segir Svana. „Sjáumst á morgun. Bless, bless.“

 Seinna um daginn hringir Anna í Svönu: „Sæl Svana. Viltu koma í bíó á morgun? Þetta er síðasta sýningin á ofsalega skemmtilegri mynd og á eftir fáum við hamborgara.“

 Svana veit ekki hverju hún á að svara. „Heyrðu,“ segir hún, „ég verð að hugsa mig aðeins um. Get ég hringt í þig rétt strax?“ „Jú jú,“ segir Anna, „en það verður ábyggilega gaman hjá okkur“.

 Vandi Svönu er sá að bíóið á laugardaginn er á sama tíma og hún hafði lofað að fara til Þóru. Svana veit ekki hvað hún á að gera. Á hún að hitta nýju stelpuna eða á hún að fara til vinkonu sinnar?

Rober L. Selman (þýtt og staðfært)

Spurningar:

* Hvaða vandi kom hér upp?
* Af hverju er það vandi?
* Hvað getur Svana gert til að leysa vandann?
* Af hverju er það góð leið?
* Hver er besta leiðin til að leysa vandann?
* Hvernig líður Svönu ef hún velur þessa leið? Hvers vegna?
* Hvernig líður Þóru? Hvers vegna?
* Hvernig líður Önnu? Hvers vegna?

Gott er að styðjast við fjögur þrep til að leysa vanda í samskiptum. Þrepin eru:

1. Hver er vandinn?
* Hvaða vandi kom hér upp? Af hverju var það vandi?

![C:\Documents and Settings\elvaba\Local Settings\Temporary Internet Files\Content.IE5\35LMJY3Y\MC900383564[1].WMF]()

1. Hvernig líður þér? En öðrum?
* Hvernig líður þér? Hvers vegna? Hvernig líður öðrum?

![C:\Documents and Settings\elvaba\Local Settings\Temporary Internet Files\Content.IE5\K3CNJXIN\MC900383582[1].WMF]()

1. Hvað getur þú gert?
* Af hverju er þetta góð leið til að leysa vandann? Hvað gerist ef þú gerir þetta?
1. ![C:\Documents and Settings\elvaba\Local Settings\Temporary Internet Files\Content.IE5\U06K1CNQ\MC900391022[1].WMF]()Hver er besta leiðin til að leysa vandann?
* ![C:\Documents and Settings\elvaba\Local Settings\Temporary Internet Files\Content.IE5\FJ7ASU6V\MC900383642[1].WMF]()Hver er besta leiðin til að leysa vandann? Hvers vegna? Hvernig myndi þér líða? En öðrum? Er þetta sanngjörn leið?

Heimildir:

Sigrún Aðalbjarnardóttir og Árný Elíasdóttir (2008). *Samvera: Verum Vinir.*

Reykjavík:Námsgagnastofnun.

Sigrún Aðalbjarnardóttir (2007). *Virðing og umhyggja. Ákall 21. aldar.* Reykjavík:Heimskringla